钦定古今图书集成/明伦汇编/氏族典/第152卷 > 袁建丰
## 钦定古今图书集成/明伦汇编/氏族典/第152卷 > 袁建丰

按《五代史袁建丰传》，“建丰不知其世家。晋王讨黄巢，
至华阴，阑得之，时方九岁，爱其俊爽，收养之。长习骑
射，为铁林都虞候。从击王行瑜、李匡威，以功迁突阵
指挥使。从庄宗破夹城，战柏乡，迁左厢马军指挥使。
明宗为内衙指挥使，建丰为副使。从庄宗入魏，取卫、
磁、洺三州，拜洺州刺史，迁相州刺史。从战胡柳。指挥”
使孟谦据相州叛，建丰还，讨平之。徙隰州刺史，病风
废。明宗即位，以旧恩召还京师，加检校太尉，遥领镇
南军节度使，俾食其俸。以卒，赠太尉。